alexandrainst/scandi-wiki huggingface dataset:
Kulisse

En kulisse er en del av dekorasjonen på en teaterscene. Kulissene er med på å fremheve hvilket miljø handlingen foregår i. Kulissene er en av flere viktige elementer som utgjør scenografien i en forestilling.

Noen kulisser er kun laget for å bli sett, som for eksempel en bakvegg, mens andre skal kunne klatres i eller bli stått på av skuespillere og statister. Et eksempel på sistnevnte er balkongscenen i Romeo og Julie. Felles for alle kulisser er at de består av fasader på sidene publikum ser, mens resten ofte består av rammeverk. Større teatere huser ofte egne verksteder med snekkere og teatermalere som sørger for at farger, dekor og perspektiver blir riktige. Tidligere ble trompe-l'œil flittig brukt, maleteknikker som ble benyttet for å skape en svært realistisk illusjon av for eksempel tredimensjonaltitet eller størrelse. I dag er ikke denne teknikken like mye brukt, blant annet fordi tredimensjonelle detaljer kan produseres billig og enkelt, for eksempel av isopor. I dag har man også mer avanserte byggeteknikker og -materialer enn tidligere, noe som gjør det lettere å bygge mer detaljerte og teknisk avanserte kulisser enn det man kunne før i tiden. Dermed unngår man noen av tilfellene hvor man tidligere ville brukt illusjonsmaling.

Kulisser har vært brukt som en del av krigføring. «Tordenskjolds soldater» er eksempel på bruk av levende kulisser, ved at han - ifølge en tvilsom anekdote - fikk sine få soldater til å marsjere på kryss og tvers av Marstrand for å illudere en større militærstyrke. Det ble også anlagt flere «flyplasser» i England under den andre verdenskrig for å få Luftwaffe til å kaste bort ammunisjon og bomber. Tyskerne på sin side rigget til tilsvarende kulisseanlegg, for eksempel på Jarlsberg flyplass utenfor Tønsberg. Liksomfly i papp og tre var malt opp for å likne tyske fly. Hans Clifton tok bilder av flyplassen og sendte dem til London. Noen uker etter i november 1940 ble flyplassen angrepet, angivelig av jukse-«bomber» av tre.

Referanser

Se også
Rekvisitt
Scenografi
Spesialeffekter (film)
Trompe l'oeil

teater
John Osborne

John James Osborne (født 12. desember 1929 i London, død 24. desember 1994 i Shrewsbury i Shropshire) var en britisk dramatiker. Hans mest kjente drama er Se deg om i vrede (Look back in Anger), som skapte furore da det ble satt opp på Royal Court Theatre i London i 1956 og regnes som et skjellsettende verk i nyere britisk dramatikk.

Foruten en lang rekke egne stykker for teater, fjernsyn og film har han gjort omarbeidelser av andre kjente dramatikere, blant andre Henrik Ibsens Hedda Gabler og August Strindbergs Faderen.

I et produktiv liv på mer enn førti år utforsket  Osborne en rekke temaer og sjangrer. Hans personlige liv var overspent og ikonoklastisk, og han var en av de første forfattere som adresserte Storbritannias mening og hensikt for en tid etter det britiske imperiet og hvor landet ikke lenger var en stormakt. Han var den første som satte spørsmålstegn ved det britiske monarkiet på en framtredende offentlig scene. I løpet av hans fremste tid (1956–1966), bidro han til å gjøre forakt til en akseptabel og i dag til og med et utdatert sceneuttrykk, hvor han argumenterte for den rensende visdom i dårlig oppførsel og dårlig smak, og kombinert med skånselløs sannferdighet.

Verker

Teater 
 The Devil Inside, 1950
 The Great Bear, 1951 
 Personal Enemy, 1955
 Look Back in Anger, 1956 (norsk oversettelse ved Helge Krog, 1977: Se deg om i vrede)
 The Entertainer, 1957  
 Epitaph for George Dillon, 1958
 The World Of Paul Slickey, 1959
 Luther, 1961  
 Plays for England, 1962  
 The Blood Of The Bambergs    
 Under Plain Cover    
 Inadmissible Evidence, 1964 (norsk oversettelse ved Hans Heiberg, 1965: Underkjent vitnemål)
 A Patriot For Me, 1965  
 The Hotel In Amsterdam, 1968  
 Time Present, 1968  
 West Of Suez, 1971  
 A Sense Of Detachment, 1972  
 The End Of Me Old Cigar, 1975  
 Watch It Come Down, 1976  
 Try A Little Tenderness, 1978
 Déjàvu, 1992

TV-drama 
 A Subject Of Scandal And Concern, 1960
 The Right Prospectus, 1970 
 The Gift Of Friendship, 1972
 Ms, Or Jill And Jack, 1974  
 Almost A Vision, 1976 
 Very Like A Whale, 1980  
 Flash Gordon, 1980 (Arborian Priest)
 You're Not Watching Me, Mummy, 1980  
 A Better Class Of Person, 1985  
 God Rot Tunbridge Wells, 1985

Filmmanus 
 Tom Jones, 1963  
 The Charge of the Light Brigade, 1968

Referanser

Eksterne lenker 
 
 
  «John Osborne  (1929 - 1994)» , Doolee, The Playwrights Database
  John Osborne's Collection hos Harry Ransom Center ved Universitetet i Texas ved Austin
  «'A Poor Jonah': John Osborne's Roads to Freedom» beskriver oppdagelsen av John Osbornes førutgave av Look Back in Anger i British Library
  John Osborne ved British Film Institute's Screenonline

Engelske forfattere
Engelskspråklige forfattere
Oscar-vinnere (filmatisering)
Personer fra London
Western Conference (NBA)

Western Conference er en av to avdelinger i NBA (den andre er Eastern Conference) med tre divisjoner; Atlantic Division, Southeast Division og Central Division. I hver av disse divisjonene er det fem lag. I hvilken divisjon man er i avhenger av hvor laget holder til geografisk. 

NBA-grunnspillet består av 82 kamper hvor alle spiller mot alle, men sluttspillet er delt opp i tre runder, og foregår i de to adskilte avdelingene, Eastern Conference og Western Conference, og vinneren av avdelingene møter vinneren av den andre avdelingen i et oppgjør som kalles for NBA-finalen. Vinneren av disse vil da bli årets vinner av NBA.

Lagene i Western Conference er for øyeblikket organisert som dette:

 Southwest Division
Dallas Mavericks
Houston Rockets
Memphis Grizzlies
New Orleans Hornets1
San Antonio Spurs

 Northwest Division
Denver Nuggets
Minnesota Timberwolves
Portland Trail Blazers
Oklahoma City Thunder
Utah Jazz

 Pacific Division
Golden State Warriors
Los Angeles Clippers
Los Angeles Lakers
Phoenix Suns
Sacramento Kings

Vinnere

Vinnere av Western Conference:

 2000: Los Angeles Lakers
 2001: Los Angeles Lakers
 2002: Los Angeles Lakers
 2003: San Antonio Spurs
 2004: Los Angeles Lakers
 2005: San Antonio Spurs
 2006: Dallas Mavericks
 2007: San Antonio Spurs
 2008: Los Angeles Lakers
 2009: Los Angeles Lakers
 2010: Los Angeles Lakers
 2011: Dallas Mavericks
 2012: Oklahoma City Thunder
 2013: San Antonio Spurs
 2014: San Antonio Spurs
 2015: Golden State Warriors
 2016: Golden State Warriors
 2017: Golden State Warriors
 2018: Golden State Warriors
 2019: Golden State Warriors
 2020: Los Angeles Lakers

(Lag i fet skrift vant også NBA-finalen)

Flest titler:

 31: Minneapolis Lakers/Los Angeles Lakers
 4: San Antonio Spurs
 4: Houston Rockets
 4: St. Louis Hawks/Atlanta Hawks
 4: Seattle SuperSonics/Oklahoma City Thunder
 3: Portland Trail Blazers
 3: San Francisco Warriors/Golden State Warriors

National Basketball Association
Harm Kuipers

Harm Kuipers (født 22. november 1947 i Norg) er en nederlandsk tidligere skøyteløper.

Høydepunktet i karrieren hans var VM-tittelen i allround på Bislett i 1975. Ett år tidligere hadde han tatt sølv i VM.

Kuipers var spesiell på den måten at han var sin egen trener og stod utenfor det nederlandske landslaget. Han kombinerte også idrettskarrieren med medisinstudier ved universitetet i Groningen. Som student tok han to skøytegull under vinter-universitetslekene i Lake Placid i 1972.

Kuipers er medlem av den medisinske kommisjonen i IOC.

Personlige rekorder 
 500 meter – 40,4
 1 000 meter – 1.21,47  
 1 500 meter – 2.02,0 
 3 000 meter – 4.20,51 
 5 000 meter – 7.24,54 
 10 000 meter – 15.21,29

Referanser

Eksterne lenker 
 
  Harm Kuipers på www.ISU.html.infostradasports.com
  Harm Kuipers på Jakub Majerski's Speedskating database (Adelskalender distanser og sammenlagt)
 
 

Nederlandske skøyteløpere
Nederlandske leger
Verdensmestere i hurtigløp på skøyter – Allround
Personer fra Tynaarlo
Artikler i skøytesportprosjektet
Fødsler i 1947
Delphyne Peretto

Delphyne Peretto (født 8. februar 1982 i Albertville) er en fransk tidligere skiskytter. Hun debuterte i verdenscupen sesongen 2004/05 på Beitostølen. Etter beskjedne plasseringer i de individuelle konkurransene, var hun med på å sikre fransk bronse i sin aller første verdenscupstafett.

Hun gikk samtlige renn i OL 2006 i Torino, og oppnådde sin beste individuelle plasseringer på sprinten, der hun ble nummer 14. Hun deltok også på stafetten, der Frankrike tok en overraskende bronsemedalje.

I VM i skiskyting 2007 i Antholz vant hun sin første VM-medalje med sølv på 4 x 6 km stafett. Hun tok sin andre VM-medalje da hun var med på Frankrikes lag som tok bronse på stafetten i VM i skiskyting 2008 i Östersund.

Referanser

Eksterne lenker 
 
 Statistikk hos Biathlonworld

Franske skiskyttere
Olympiske bronsemedaljevinnere for Frankrike
Medaljevinnere under Vinter-OL 2006
Deltakere for Frankrike under Vinter-OL 2006
Skiskyttere under Vinter-OL 2006
Personer fra Albertville
Fødsler i 1982
Deltakere under VM i skiskyting 2005
Deltakere under VM i skiskyting 2007
Deltakere under VM i skiskyting 2008
Carlos Valderrama

Carlos Alberto Valderrama Palacio (født 2. september 1961 i byen Santa Marta i Colombia) er en tidligere fotballspiller. Han anses av mange for å være tidenes beste colombianske fotballspiller.

I løpet av karrieren spilte han for Union Magdalena, Millionarios, Deportivo Cali, Montpellier, Real Valladolid, Independiente Medellin, Atletico Junior, Tampa Bay Mutiny, Miami Fusion og Colorado Rapids.

Carlos Valderrama var en typisk playmaker og tilrettelegger for sine medspillere. Han var god til å holde på ballen, og hadde et fantastisk blikk for spillet.

Han spilte 111 landskamper for  (rekord), og scoret 11 mål. Han var kaptein på landslaget under VM-sluttspillene i 1990, 1994 og 1998.

Eksterne lenker 
 
 Ukas legende: Carlos Valderrama

Colombianske fotballspillere
Spillere i Fotball-VM 1990
Spillere i Fotball-VM 1994
Spillere i Fotball-VM 1998
Fotballspillere for Unión Magdalena
Fotballspillere for Millonarios FC
Fotballspillere for Deportivo Cali
Fotballspillere for Montpellier HSC
Fotballspillere for Real Valladolid
Fotballspillere for Independiente Medellín
Fotballspillere for Junior de Barranquilla
Fotballspillere for Tampa Bay Mutiny
Fotballspillere for Miami Fusion FC
Fotballspillere for Colorado Rapids
Personer fra Santa Marta
Fødsler i 1961
Prizren

Prizren (albansk: Prizren/Prizreni, serbisk: Призрен / Prizren) er en historisk by i Kosovo. Byen bestod i 2002 av 81,6% albanere, 9,6% bosnjaker 6,4 % tyrkere og 0,09% serbere. Byen blir ofte ansett som den mest fredelige og homogene delen av Kosovo.  

Prizren var Det osmanske rikets kulturelle hovedstad for Kosovo og Prizrens tyrkiske befolkning har fortsatt stor innvirkning på samfunnet. På 1980–90-tallet, før Kosovokrigen, snakket de fleste tyrkisk i Prizren. Dette skyldes at mange albanere fra Prizren snakker tyrkisk med hverandre. Men etter krigen i 1999 flyttet mange albanere fra andre byer og områder til Prizren. Demografien i byen har forandret seg mye etter krigen. Derfor har det blitt færre tyrkisktalende etter Kosovokrigen.

Prizren har alltid vært en multireligiøs by. Det fins flere moskéer og noen kirker i byen idag.  

Byer i Kosovo
Dominique Gisin

Dominique Gisin (født 4. juni 1985) er en sveitsisk alpinist. Hun gjorde seg først bemerket ved å bli nummer fire i utforrenet under junior-VM 2005 i Bardonecchia.

Hun debuterte i verdenscupen i utforrennet i Lake Louise i desember 2005. Etter å overraskende ha kjørt ned til beste tid i treningsomgang, skadet hun kneet i selve rennet, og måtte ta en pause fra konkurranser i fire måneder.

Hun kjempet seg tilbake til det sveitsiske verdenscuplaget, og oppnådde en 9.-plass i karrierens fjerde verdenscuputfor i Val-d’Isère. Hun kjørte inn til karrierebeste med andreplass i utforrennet i Altenmarkt i januar 2007. Den første verdenscupseieren kom i utforrennet samme sted to år senere, da hun og Anja Pärson kjørte inn til samme tid.

Under VM 2007 i Åre kjørte hun inn til femteplass i utfor.

I OL 2014 ble hun olympisk mester i utfor. Hun delte seieren med Tina Maze.

Verdenscupseire 

* delt seier med Anja Pärson

Referanser

Eksterne lenker 
 
 

Sveitsiske alpinister
Olympiske mestere for Sveits
Deltakere for Sveits under Vinter-OL 2010
Alpinister under Vinter-OL 2010
Medaljevinnere under Vinter-OL 2014
Deltakere for Sveits under Vinter-OL 2014
Alpinister under Vinter-OL 2014
Personer fra kanton Obwalden
Fødsler i 1985
Olympiske medaljevinnere i alpint
Atalja

Atalja er en bibelsk skikkelse. Hun var datter av Israel-kongen Ahab og hans tyriske dronning Jesabel og judakongen Jorams dronning (2 Kong 8,18).

Etter hennes manns og hennes sønns dårlige styre, grep Atalja makten i Judariket (2 Kong 11). Hun lot drepe alle sine sønnesønner, men prestene hadde reddet en, Joasj. Etter seks års styre, som gav innpass for fremmed gudsdyrkelse og innflytelse, ble hun styrtet, og Joasj ble konge.

Tragedien Athalie av Jean Racine bygger på disse hendelsene.

Referanser 

Bibelske personer
Silvan Zurbriggen

Silvan Zurbriggen (født 15. august 1981) er en sveitsisk alpinist.

Hans beste mesterskapsprestasjon er sølvmedaljen i slalåm fra VM 2003 i St. Moritz.
I verdenscupen har han to seire, i kombinasjonen i Kitzbühel 25. januar 2009 og i utfor i Val Gardena 18. desember 2010. Hans første tre pallplasseringer var en andreplass i slalåm i Sestriere i desember 2004, en tredjeplass i kombinasjonen i Wengen i januar 2007 og en tredjeplass i kombinasjonen i Kvitfjell Alpinanlegg i mars 2007. Etter et fall i utforløypa i Val Gardena 15. desember 2007, måtte han stå over resten av den sesongen. I Vinter-OL 2010 kjørte han inn til bronse i kombinasjonen.

Pallplasseringer i verdenscupen

Referanser

Eksterne lenker 
 
 

Sveitsiske alpinister
Olympiske bronsemedaljevinnere for Sveits
Deltakere for Sveits under Vinter-OL 2006
Alpinister under Vinter-OL 2006
Medaljevinnere under Vinter-OL 2010
Deltakere for Sveits under Vinter-OL 2010
Alpinister under Vinter-OL 2010
Deltakere for Sveits under Vinter-OL 2014
Alpinister under Vinter-OL 2014
Personer fra Brig-Glis
Olympiske medaljevinnere i alpint
Deltakere under VM i alpint 2003
Deltakere under VM i alpint 2005
Pandur

Pandur er et østerriksk pansret personellkjøretøy fra Steyr-Daimler-Puch.  Det finnes i 6×6- og 8×8-utgaver, og er produsert i to generasjoner.  Det ble tatt fram på privat initiativ fra produsenten i 1979.

Pandur er eller har vært i tjeneste i Belgia, Gabon, Kuwait, Tsjekkia, Slovenia, USA, Østerrike og Portugal.

Eksterne lenker
 Produsentens hjemmeside (engelsk)
 Bilder fra den østerrikske hæren

Pansrede personellkjøretøyer (hjulgående)
Kjøretøymodeller introdusert i 1979
Clark Terry

Clark «Mumbles» Terry (født 14. desember 1920 i St. Louis, død 21. februar 2015 i Pine Bluff) var en amerikansk jazzmusiker (trompet og flygelhorn), kjent fra en rekke innspillinger.

Etter å ha tjenestegjort i US Navy (1942–45) spilte han med Charles Barnet (1947) og Count Basie (1948–51). Hans berømmelse steg som medvirkende i Duke Ellingtons orkester (1951–59), og han ble (med Miles Davis) en av de tidligste jazzutøvere på flygelhorn (1958). Terry spilte så i NBCs fjernsynsorkester under Doc Severinsen (1959–71) der han utviklet sin særegne mumlende scatteknikk. Han besøkte Paris med Quincy Jones (1959–60).

Med Oscar Petersons trio og Bob Brookmeyer kvintett ga han ut flere bestselgere i 1966. Samme året var han og Dexter Gordon trekkplaster på Kongsberg Jazzfestival, men begge meldte avbud en uke før. Han var på Moldejazz i 1971 med Jaki Byard på piano, Niels-Henning Ørsted Pedersen på bass og nordmannen Espen Rud på trommer.  I 1973 var han tilbake i Molde med Clark Terry Big Band (amerikanske musikere). Ellers var han instruktør og utøver i det norske Bodega Band i Trondheim og gjorde opptak med de i 1978. Andre skandinaver han samarbeidet med var Arne Domnérus, Mads Vinding og Lennart Åberg. I 1985 reiste han rett fra cruisejazz på SS «Norway» til konsert på Oslo Jazzhus. Han meldte avbud til Moldejazz i 1988 men rakk Oslo Jazzfestival uka efter. Atter var han ved Oslo Jazzfestival med egen kvintett i 1992. I 1996 gjestet han Sandvika med kvintett. I 1999 rakk han Molde Jazzfestival med påfølgende visitt ved Oslo Jazzfestival på Cosmopolite. Fra 2000 ledet han sin egen «Clark Terry Jazz Festival» ved University of New Hampshire.

Referanser

Eksterne lenker 
 
 
 
 pbs.org med lydklipp og biografi

Jazztrompetister fra USA
Personer fra St. Louis
Markus Larsson

Markus Larsson (født 9. januar 1979 i Kil) er en svensk tidligere alpinist.

I 1997 tok han gull i kombinasjonen og bronse i både storslalåm og super-G under junior-VM i Schladming. Han debuterte i verdenscupen i november 1999, og fikk sine første verdenscuppoeng i november 2000, i et slalåmrenn i Park City.

Under OL 2002 kom han på sjuendeplass i slalåm. Året etter kom han på sjetteplass i kombinasjonen i VM i St. Moritz.

Det gikk tyngre de neste sesongene, før han 9. januar 2005 fikk sin første pallplassering i et verdenscuprenn (slalåmrennet i Chamonix). Under VM 2005 i Bormio havnet han på fjerdeplass i slalåm, få hundredelen fra en medalje.

Den 18. mars 2006 vant han endelig sitt første verdenscuprenn, sesongens siste slalåmrenn i Åre. I verdensmesterskapet 2007 i Åre vant han sølv i lagkonkurransen sammen med Anja Pärson, Hans Olsson, Anna Ottosson, Patrick Järbyn og Jens Byggmark.

I VM i alpint 2015 i Beaver Creek kjørte han på det svenske laget som tok bronse i lagkonkurransen.

VM-medaljer 
 2007 Åre – sølv i lagkonkurranse

Verdenscupseire

Referanser

Eksterne lenker 
 

Svenske alpinister
Juniorverdensmestre i alpint
Deltakere for Sverige under Vinter-OL 2002
Alpinister under Vinter-OL 2002
Deltakere for Sverige under Vinter-OL 2006
Alpinister under Vinter-OL 2006
Deltakere for Sverige under Vinter-OL 2010
Alpinister under Vinter-OL 2010
Deltakere for Sverige under Vinter-OL 2014
Alpinister under Vinter-OL 2014
Personer fra Kils kommun
Deltakere under VM i alpint 2005
Deltakere under VM i alpint 2007
Deltakere under VM i alpint 2015
Glansbilde

Glansbilder, ofte bare kalt glans, er trykte fargebilder på blankt papir med eller uten glitter. Motivene varierer stort, men har tradisjonelt vært idylliske, idealiserte og beregnet for barn. Glansbildene kan for eksempel vise blomster, dyr, småbarn, engler, nisser og motiver fra eventyr. Bildene er malt med sterke, friske farger i en dekorativ, romantisk illustrasjonsstil som minner om «gamle dager», særlig den visuelle masse- og barnekulturen på slutten av 1800-tallet. Mange nye glansbilder er opptrykk av gamle motiver. Glansbildene kan vanligvis kjøpes i hele ark med flere motiver sammen. Omrisset rundt hvert motiv er ofte utstanset.

Etymologi
Ordet glansbilde kommer fra det tyske Glanzbild (på tysk brukes dessuten Oblat om ulike typer papirmerker). Ordet kan i overført betydning også anvendes generelt om alle overdrevent idealiserte framstillinger. Glansbilder kalles glansbilleder på dansk, bokmärken på svensk, poesie plaatjes på nederlandsk, scrap-pictures, printed scraps, die-cuts eller glossy coloured prints på engelsk og feuilles en échantillons eller images et chromos på fransk.

Historie og bruk
Glansbildene oppstod i Tyskland rundt 1840 med oppfinnelsen av fargelitografiet. Å samle på glans ble etter hvert en svært populær hobby for barn. I Norge og andre land var glansbildesamling særlig utbredt blant jenter i første halvdel av 1900-tallet.

Glansbilder er først og fremst samlerobjekter som kan oppbevares i egne album, handles med og byttes. Enkelte samler også på gamle glansbilder med antikvarisk verdi. En kan dessuten bruke glansbilder som dekorasjoner og formingsmateriell, for eksempel på hjemmelagde gratulasjonskort, i minnebøker og scrapbooks.

Glansbilder er i dag til en viss grad erstattet med forskjellige slags dekorative klistremerker.

Se også
Glanset papir
Klistremerker
Minnebok
Scrapbooking
 Bilderbogen, tysk betegnelse for ark med bilder

Eksterne lenker
Det er en stor mengde nettstder som viser bilder av gamle glansbilder.
 Einar Øklands samling av glansbilder (intervju, kommentarer og eksempler)
 Glansbilder på dansk nettauksjon
 Oppslagsordet «Glans-billede» i Ordbog over det danske sprog (på dansk)
 Kort historikk (på dansk)
 Kort historikk (på tysk)
 Norske glansbilder tegnet av Harald Damsleth

Hobbyer
Leketøy
Grafikk
Visuell kommunikasjon
Fredag (fjernsynsprogram)

Fredag er et norsk talkshow som gikk på TV 2 fra 2005 til 2011. Programmet tok opp ukesaktuelle saker i en uhøytidelig tone og hadde aktuelle gjester. Programmet ble i starten ledet av Øyvind Fjeldheim. I 2006 tok Stål Talsnes over. Programmet fikk fredager klokken 18.55.

Referanser

TV-produksjoner på norsk TV 2
Norske talkshow på TV
Norske TV-serier fra 2000-årene
Norske TV-serier fra 2010-årene
Bergen Skolemuseum

Bergen Skolemuseum ligger i Lille Øvregaten 38 i den gamle latinskole rett nord for Domkirken i Bergen.

Bygningen
Bygningen ble oppført etter tegninger av byggmester Hans Martin Heintz, innviet i 1706. Murbygningen var opprinnelig på en etasje med arker to arker på langsiden og en ark på kortsiden. Rundt 1760 ble en ny etasje bygget på. Bygget er oppført i tegl og tre og er et av få hus med utmurt bindingsverk i Bergen. Den gamle latinskole ble etterhvert for liten og i 1840 sto en ny skolebygning ferdig på den andre siden av Domkirken. Bygningen har siden blitt brukt til ulike formål – gamlehjem, barnehage og uteseksjon. Bygningen ble fredet av Riksantikvaren i 1927 og restaurert av arkitektene Hansteen i 1972.

Museet
Bergen Skolemuseum ble etablert i 2003 i den gamle latinskole. Museet viser utstillinger om skolens utvikling fra den første skoleetableringen i Bergen, Bergen katedralskole i 1153, fram til de siste skolereformene. I tillegg vises skiftende utstillinger. Skolemuseet var i 2007 vert for det 12. internasjonale skolemuseumssymposiet.

I oktober 2008 åpnet Holbergmuseet i en del av Skolemuseet, med faste utstillinger som presenterer Ludvig Holberg som bergenser, europeer, forfatter og vitenskapsmann.

Skolemuseet er en del av Bymuseet i Bergen.

Eksterne lenker
 Bergen byleksikon på nett, om Latinskolen
 Bergen Byleksikon på nett, om Bergen Skolemuseum
 Bymuseet i Bergen
 

Museer i Bergen
Kulturminner i Bergen
Bergens historie
Fredete byggverk i Vestland
Bergenhus
2003 i Norge
Museer etablert i 2003